Mis on su elus toimumas just praegu?
Jumal võib teha kõik uueks.
Millest iganes sa ka läbi ei läheks, Ta võib muuta kõik uueks.
Piibel ütleb, et neile, kes Jumalat armastavad,
laseb Jumal kõik tulla heaks -
neile, kes on Tema kavatsuse kohaselt kutsutud.
Tänud taas liitumast meiega, kui räägin täna "kõigist" asjust.
Piiblil on nii mõndagi öelda kõigi asjade kohta.
Me elus on alati midagi teoksil
ja ma loodan, et tänane sõnum aitab sul seista silmitsi kõigi asjadega
Sest tea, et Jumal teeb kõik uueks.
Jumal teeb kõik uueks!
Kui imeline see on.
Piibel räägib palju kõigist asjadest.
Roomlastele 8:28 on kohe kindlasti üks julgustavamaid salme kogu Piiblis
Seal on öeldud, et: "Me teame, et kõik..."
Öelge koos: "Kõik!" - Kõik.
"Jumal laseb kõik tulla heaks neile,
kes on Tema kavatsuse kohaselt kutsutud."
Kõik asjad tulevad heaks.
See on päris kõva väide,
sest kõik need asjad ei tähenda kõiki häid asju,
vaid lihtsalt kõiki asju tervikuna.
Kreeka keeles tähendab see ka kõiki asju.
Heebrea keeles tähendab see samuti kõiki asju.
Kuidas iganes pidi sa seda ka ei vaataks -
Piibel ütleb, et iga väiksemgi asi, mis meie elus ja maailmas toimub -
Jumal saab pöörata selle heaks,
kui me Teda armastame ja Tema eesmärkide kohaselt elame.
Mis on su elus sündimas just praegu?
Mulle meeldib minna vastu igale uuele aastale
täie innukuse ja positiivse meelega,
kuid samas pole see vähimalgi määral võimalik,
et iga päev ja hetk me elus
oleks aastas 365 päeva ja 52 nädala jooksul hea.
Mulle meeldib Psalmid 65:12, mis ütleb:
"Sa ehid aasta oma headusega."
See tähendab seda, et mis iganes ka poleks mahtunud me aastasse -
Jumal kroonib seda oma headusega ja oma küllusega.
Kui võimas!
Taavet oli vägagi positiivne ja indu täis.
Psalmis 16:7 me näeme,
et Taaveti elus oli ka mustemaid perioode.
Seal on juttu öötundidest.
Samas on Taavet ainus mees Vanas Tesamendis,
kelle süda määras ära ta olemuse.
Teda on kirjeldatud kui meest, kelle süda põles Jumalale
ja kelle süda juhtis teda ka öötundidel.
Kuid enne nende öötundide mainimist ütleb ta:
"Mõõdunöörid on mulle langenud meeldivate paikade peale:
ka on pärisosa ilus mu meelest." (Psalmid 16:6)
Ehk teisisõnu ütleb Taavet: "Kõik on omavahel toiminud.
Kõik on kenasti paika loksunud.
Mõõdunöörid on mulle langenud meeldivate paikade peale."
Mulle meeldib see!
Kuid kõik asjad kätkevad endas ka ebameeldivaid asju.
Kõik asjad kätkevad endas ka raskeid, pahupidi pööratud,
haiget tegevaid asju.
Need tähendavad segaseid asju;
asju, mida sa poleks eales osanud oodatagi
ja mis toovad kaasa ärevust ja meeleheidet teadmatusest,
milleni see kõik välja viib?
Kuidas see küll kõik lõppeb?
Mis mõte sel kõigel üldse on?
Mulle meeldib laiendatud piiblitõlge, mis ütleb järgmist:
"Seetõttu me võime olla igati kindlad, et iga detail me eludes
saab tooma esile midagi head tänu Jumala armastusele." (Ro.8:28)
Iga väiksemgi detail me eludes
saab tänu Jumala armastusele tooma esile midagi head.
Ehk siis - mitte kõik asjad pole head
ja meiega ei sünni vaid häid asju,
kuid me teenime Jumalat, kes pöörab kõik asjad heaks neile,
kes Teda armastavad
ja kes on kutsutud Tema kavatsuste kohaselt.
Kõik asjad!
Kõik kontaktid ja suhted, kui ka nende purunemised.
Kõik asjad, mis sünnivad ja asjad, mis lagunevad.
Kõik asjad!
Nii saadud kui kaotatud võimalused.
Nii head ajad, kui rasked ajad.
Nii probleemid ja väljakutsed,
kui ka südamevalu ja murtud südamed.
Nii tehtud vead, kui omandatud õppetunnid.
Nii haigused, kui tervis, nii kannatused, kui tervenemine.
Nii õnnistused, kui võimalused.
Nii võidud, kui kaotused.
Nii viljatus, kui viljakus.
Nii kutset, eesmärki, ande, kui talente.
Kõik asjad tähendavad nii elu, kui ka surma.
Nii abielu, kui ka perekonda.
Jumal pöörab kõik heaks.
Abielu peab toimima nii heas, kui halvas,
nii rikkuses, kui vaesuses,
kuni selleni välja, kui surm lahutab.
Tahaks loota, et seda viimast ei juhtu kellegagi algaval uuel aastal,
kuid kui sa tõotad: "Nii heas, kui halvas",
siis võid sama hästi ka öelda, et kõik tuleb kasuks neile,
kes Jumalat armastavad
ja kes on kutsutud Tema eesmärkide kohaselt.
Iga väiksemgi kui asi.
Usun, et Jumala headus saab kroonima su elu
ja kõik pöördub heaks, kui me Teda armastame
ja Tema kutset oma elus täidame.
Kuidas aga on selle ühe asjaga, mille üle sa kuidagi võitu ei saa?
Selle asjaga, mis sind hukka mõistab
ja millest sa kuidagi jagu ei saa.
See nõrkus,
see salajane patt...
Kuidas sellega on?
Kas Jumal suudaks selles osas sel aastal midagi teha?
Või kuidas on lood selle asjaga, mille osas sul on raske uskuda,
et Jumal suudaks seda lepitada?
Sul on raske uskuda, et Jumal suudaks seda andestada.
Või kuidas on nende asjadega,
mis lihtsalt tunduvad nii mõistetamatud?
Kui palju võimsam on siis mõelda sellele tõotusele,
mis kätkeb endas kõiki asju.
Seda, et lõpeks pöörduvad kõik asjad siiski heaks,
kui vaid armastame Jumalat ja elame Tema eesmärkide kohaselt.
Elad sa oma elu tundega, et kõik töötab sinu kasuks,
või pigem sinu vastu?
Oluline võti peitub Jumal armastamises
ja Tema kutse täitmises, millel on oma eesmärk.
Samas on nii palju inimesi, kes tunnevad,
et nad on juba ette ära hukule määratud.
Kuid sa ei saa elada oma elu tundega, otsekui kõik töötaks sinu vastu.
See on nii oluline, kuidas me oma elu elame,
sest selle tõotusega, et kõik saab pööratud heaks,
käivad kaasas ka oma tingimused.
Nii et kui me elus on asju, mida me ei püüagi lahendada...
Kui sa sõna otseses mõttes eladki patus
ega võta selles osas midagi ette,
siis on ka kindel, et asjad pöörduvad su vastu.
Pöörduvad su vastu halvas mõttes ega too kaasa midagi head.
Seda nimetatakse külvi ja lõikuse seaduseks.
Kui sa elad elu, külvates vaid negatiivsust ja lüüasaamist,
siis su oma sõnad neelavad su
ja sul ongi tunne, et kõik asjad pöörduvad hoopis su vastu.
Kui sa elad oma elu mugavalt ja lihtsalt kuidagi tiksudes,
omamata vähimatki tahet astuda oma kutse sisse,
siis pole ka väga võimalust, et kõik saab pööratud heaks su jaoks.
Olgem muidugi ausad, et ega alati polegi tunnet,
et kõik asjad pöörduvad heaks,
kuid elagem siiski oma elusid nii,
et Jumalal oleks võimalust tõestada oma tõotuse vettpidavust,
kus Ta saab võtta iga väiksemagi asja su elus
ja pöörata selle heaks, täites oma eesmärki.
Pöörata selle tunnistuseks Jumala suurusest ja headusest
ning kinnituseks sellest, et Ta oli alati koos sinuga,
isegi, et sa seda alati ei kogenud või teadnud.
Kuid sa võid öelda nagu Taavet:
"Mõõdunöörid on mulle langenud meeldivate paikade peale."
Jah, mul on hea pärand!
Kõik asjad. Kõik!
Mõtle sellele.
Psalmid 84:12 ütleb:
"Sest Issand Jumal on päike ja kilp;
armu ja au annab Issand
ega keela head neile, kes laitmatult elavad."
"Ja mida nõuab Issand sinult muud, kui et sa teeksid, mis on õige,
armastaksid headust
ja käiksid alandlikult koos oma Jumalaga?"
Kuidas sa oma elu elad? Mida sa plaanid muuta?
Usud sa uusaasta lubadustesse?
Iga otsus või lubadus on hea,
sõltumata sellest, on see antud 1.jaanuaril või 1.juunil.
Kui ma aga ei otsusta üldse midagi muuta,
pole ka vähimatki võimalust, et midagi muutuks.
Nii et ma usun otsustesse.
Kui me elame oma elu Jumala Sõna kohaselt,
pole küsimus enam meie püüetes ja pingutustes
ning meie oma võimsas jõus, et midagi muuta,
sest need kõik ei muuda midagi.
Kõik taandub usule, et Jumal saab pöörata kõik heaks,
kui armastame Teda
ja elame oma elu vastavalt Tema eesmärkidele.
Piibel ütleb, et asjad pöörduvad heaks siis,
kui sa armastad Jumalat ja...
"Ent me teame, et neile, kes Jumalat armastavad,
laseb Jumal kõik tulla heaks -
neile, kes on Tema kavatsuse kohaselt kutsutud."
Teate, miks see nii on?
Osad inimesed armastavad küll Jumalat
ja nende vaimulik elu on üsnagi tugev.
Neil on voodi kõrval vähemalt paar erinevat Piiblit,
ilusad järjehoidjad erinevate piiblisalmidega jne.
Nii et nende vaimulik elu on enam kui vinge.
Kuid kõik tuleb kasuks neile, kes täidavad ka Jumala kutset.
Kuidas on lood su tööalase eluga?
Osade inimeste vaimse eluga on kõik korras -
nad elavad päästetud inimese elu, kuid samas ei täida oma kutset.
On lausa hämmastav,
kui mitmeid kordi sõnad "kutsumine" ja "eesmärk"
ühes piiblisalmis esinevad.
On lausa hämmastav,
kui sageli esitab Uus Testament meile väljakutse
Nagu näiteks 2 Timoteose 1:9, mis ütleb:
"Kes on meid päästnud ja kutsunud püha kutsega,
mitte meie tegude järgi,
vaid omaenese kavatsuse ja armu järgi."
Nii et kui sa tahad näha, et kõik asjad pöörduksid heaks,
siis üks parimaid asju, mida teha saad,
on pühenduda oma eesmärgile
ja armastada Jumalat läbi selle, et pühendud oma kutsele.
Sest oma eesmärgi ja kutse täitmine tagab ka selle,
et Jumal pöörab kõik heaks
ja lasebki sul täita oma eesmärki ja kutset.
Nii et ärgu meil olgu vaid tugev vaimulik elu,
aga kandkem hoolt ka selle eest, et austame Jumalat oma tööde kaudu.
Selle kaudu, mida teed oma andide ja oskustega;
mida teed oma eluga;
mida teed nende asjadega, mille Jumal on sulle andnud.
Elagem oma elu neid kõiki rakendades.
Neid, kes Jumalat armastavad, on palju,
kuid ometigi nende asjad ei lähe hästi.
Jumala kutses ja eesmärgis on midagi sellist,
mis annab sulle energiat, vahendeid ja igatsuse
leida igas olukorras midagi head
ja liikuda edasi kõige selle suunas, mis Jumalal on sinu jaoks varuks.
Ja seda ma julgustangi sind sel aastal tegema.
Ela, armastades Jumalat ja täites oma kutset,
sidudes need kaks Jumala eesmärgiga.
Sest lõpuks taandub kõik Jumala eesmärgile me elude suhtes.
Ja siis, sõltumata sellest, mida Saatan teeb,
või mis on see hea, mida Jumal me ellu toob;
sõltumata rünnakutest ja vastuseisust -
kui me usume, et Jumalal on me jaoks eesmärk
ja me teeme tööd, mis teostab me kutset
ja me seome oma armastuse Jumala vastu,
oma vaimuliku -ja tööelu Tema eesmärgiga,
siis ühel või teisel moel laabubad kõik asjad hästi.
Ja Jumal saab siiski au
ning sa võid kogeda, et Jumal oli koguaeg sinuga,
isegi, et sa seda sel hetkel ei teadnud.
Ma ei taha küll olla mingi tujurikkuja, kuid fakt on siiski see,
et uue aasta 365 päeva jooksul
ei saa mitte just iga päev ja hetk olema taevas maa peal.
See lihtsalt on nii.
See ei tähenda, et ma ei usuks Jumala parimasse.
Täiega usun!
Ma usun täiega, et Jumal saab pöörata kõik heaks,
tehes seda su elus oma imelise eesmärgi täitumise nimel.
Kuid meil peab olema õige arusaam neist kõigist asjust.
Oled sa valmis panema Jumalat esikohale kõigis asjades?
Mis aga puudutab neid asju, millega ikka veel maadled,
siis suudad sa ka päriselt öelda,
et suudad kõik läbi Kristuse, kes teeb sind vägevaks?
Filiplastele 4:13 ütleb nii.
"Ma suudan seda! Ma saan sellega hakkama!"
Ütlen asjadele, millega ise silmitsi seisan:
"Ma saan nendega hakkama!"
Ma suudan kõik Temas, kes teeb mind vägevaks.
Piiblil on nii mõndagi öelda kõigi asjade suhtes.
Kui sul on õige suhtumine ja arusaam kõigi nende asjade suhtes -
kõigi olukordade ja erinevate asjade suhtes,
mis on osa me elust,
siis usun, et saad nägema suuri asju.
Nägema Jumala heategusid ja seda, kuidas kõik pöördub heaks;
kuidas Ta täidab oma tõotused ja eesmärgi su elus.
Kuid selleks pead sa Ta panema esikohale kõigi teiste asjade ees.
Koloslastele 1:17 ütleb:
"Tema ise on enne kõike ja kõik püsib koos temas
ja ta on oma ihu, koguduse pea.
Tema on algus, esmasündinu surnuist, et ta kõiges saaks esimeseks."
Ta oli ja on enne kõiki asju, kõik asjad eksisteerivad tänu Talle
ja Tema peab saama kõiges esimeseks.
Ta peab olema number üks.
Ta on üle kõige.
Seda on hea teada, sest mis iganes ka su elus ei sünniks,
Jumal oli juba enne kohal.
Ta oli olemas juba enne maailma algust
ja kõik asjad püsivad koos Temas.
Ka peab Ta olema esimene enne kõiki asju.
Nii et kui tahad suuta kõike Temas, kes teeb sind vägevaks,
sea Jumal esikohale kõigist ja kõigest oma elus.
Kuidas on lood selle kümnise maksmisega?
Kõik muu on OK, aga see kümnise maksimine...
Kuidas on lood Jumala austamise -ja Tema esikohale seadmisega?
Me teame seda kõike oma mõistuses,
kuid küsimus on, kuidas see jõuaks ka me südameisse?
Et me ka päriselt usuks, et kõik asjad pöörduvad heaks.
Nii et kui sulle tundub,
et su rahaasjades läheb kõik koguaeg nihu,
siis ehk esimene küsimus, mida endalt küsida, oleks see,
kas Jumal ikka on esikohal su elus?
On Ta esikohal võrreldes kõige muuga?
Sest ma usun, et asjad su elus ei peaks mitte töötama su vastu,
aga sinu heaks, Jeesuse nimel.
Nii et kõige selle osas, mis puudutab meie ande, oskusi, aega ja energiat,
meie raha ja muid vahendeid,
meie elu, tervist, fookust, prioriteete ja mis iganes muid asju -
olgu Jumal alati esikohal neis asjus.
Sest Tema oli enne kõike, Temas püsib kõik koos
ja Ta on esimene enne kõike.
Ta on number 1 üle kõikide asjade me elus.
Ja siis vaata, mida Jumal teeb, et pöörata kõik su asjad heaks.
Teiseks: kas Jumalal on meelevald kõigi asjade üle?
Piibel kinnitab meile, et on,
aga kas sa ka mõistad seda? On sul ilmutus sellest?
Psalmid 8:7 ütleb:
"Sa seadsid ta valitsema oma kätetööd;
kõik sa panid tema jalge alla."
Mis iganes su elus ka ei toimuks,
võta neid sellistena, et need on pandud Jumala jalge alla.
Jumal on nii palju suurem neist.
Nii paljud asjad on suuremad, kui ma ise.
Nii paljud asjad on suuremad sinust,
kuid Jumal on neist kõigist suurem.
Jumal on pannud kõik asjad Jeesuse jalge alla.
See on üks võimas asi, mida teada,
et me võime elada oma elu kui võitja meelsuses.
Elada oma elu ühe ootusega, et me ületame kõik raskused
tänu Jumalale, kes on meie poolel ja kes täidab oma tõotused me elus,
kui Teda armastame, Talle pühendume
ja oma tegemiste kaudu Ta eesmärki täidame.
Kõiki neid asju tehes jääb vaid üle vaadata,
kuidas Jumal pöörab kõik heaks,
sest lõpeks on kõik Tema jalge all.
Mulle meeldib see pilt juba 1 Moosese raamatust 3:15,
kus Jumal lömastas mao pea talle peale astudes.
Tal on võim ja meelevald kõigi asjade üle. Kõigi asjade üle.
Ela oma elu teadmises, et sa suudad kõike.
Et sa saad hakkama,
et sa suudad seista silmitsi mingi asjaga ja ületada selle.
Miks? Sest Jumal on esimene kõigi asjade seas.
Ta oli enne kõike ja kõik püsib koos Temas.
Ta paneb kõik asjad oma jalge alla, Jeesuse nimel.
Kolmandaks: anna Jumalale au kõigis asjus.
Kui tahad, et asjad pööraks heaks su elus,
ära kunagi unusta tuua au ja tänu Jumalale selle eest.
1 Peetruse 4:11 räägib andidest, mille Jumal on sulle andnud selleks,
"...et Jumal saaks kõigiti austust Jeesuse Kristuse kaudu."
Ehk siis - Jumal peab saama austatud läbi kõigi asjade.
Nii et kui asjad lähevad hästi,
ärgem unustagem tuua Jumalale au selle eest.
Ja kui asjad lähevad halvasti,
ärgem ka siis unustagem tuua Jumalale au.
Sest on lausa hämmastav,
kuidas Jumal võib leida au kõige traagilisemateski olukordades,
kui vaid usaldame Teda ja seame Ta esikohale;
kui armastame Teda ja joondume Tema eesmärkide kohaselt.
On lausa hämmastav, kui kindlalt Jumal oma sõna peab
ja kui sina tood jätkuvalt kõiges au Tema nimele,
saab ka su elu tooma au Talle.
Tean omast kogemusest,
et Jumal võib võtta kõik ja ükskõik, mille.
Ja isegi, et me ei näe seda,
isegi, et see tundub ebaõiglane või ebaloogiline -
mis iganes seisud ka poleks, lihtsalt õpi tooma au Jumalale.
Paulus ütles, et ta on õppinud olema rahul
ükskõik, millistes olukordades.
Nii et kui sa ütled ka keset kõige raskemaid aegu:
"Jumal, ma usun, et see saab tooma au Su nimele",
siis me ei pea meeles ainult Jumalat,
uskudes, et Tal on meelevald kõige üle
ja kõik on Tema jalge all,
vaid keset seda kõike läheb ka tähelepanu
me endi pealt Jumala peale.
See on imeline, mis saab sündima, kui toome au Jumalale.
Nii mitmed erinevad olukorrad muutuvad tunnistuseks Jeesuse nimel
Kõik asjad.
Neljandaks: usu, et Ta pöörab kõik heaks
oma parima tahte täitumise nimel.
See on see, mida Piibel ütleb.
Efeslastele 1:11 on öeldud:
"...selle kavatsust mööda, kes kõik teeb oma tahtmise nõu järgi."
Jumal tegutseb kõigi asjade kallal, et joondada need oma tahte ja nõuga.
Tema tahte osas, mis puudutab kogu inimkonda
ja tahte osas, mis puudutab sind.
Kui imeline see on, kui vaid lihtsalt usuksid sellesse.
Sest see usk aitaks sul ka armastada Jumalat ja täita oma kutset
see hoiaks su elu nö ree peal, lastes sul täita oma eesmärki.
Kui sa vaid usuksid, et Jumal saab võtta kõik su olukorrad
ja iga pisemagi asja.
Kujuta korraks Jumalat ette kui marionettnukkude liigutajat.
Me oleme need nukud, kes liigutusi teevad
ja vahel ehk mõtlevad:
"Kus siis nüüd Jumal keset seda kõike on?"
Kuid kui sa usud, et Jumal suudab joondada kõik asjad oma tahtega,
siis isegi, kui Saatan sind ründab,
pöörab "nukumeister" kõik heaks.
Jesaja 46:9-10 ütleb:
"Tuletage meelde endisi asju muistsest ajast,
sest mina olen Jumal ja kedagi teist ei ole,
mina olen Jumal ja ükski ei ole minu sarnane;
kes algusest alates kuulutab lõppu
ja aegsasti ette, mida veel ei ole tehtud;
kes ütleb: Minu nõu läheb korda ja ma teen kõik, mis ma tahan."
Mis on see sõna, mille Jumal on sulle andnud?
Mis on see sõna, mille Ta on su südamesse pannud?
Mis on see, mis esindab Jumala nõu ja tahet sinu elus?
Sest tegu on Jumalaga, kes teab nii algust kui lõppu;
teab nii iidseid aegu, kui sedagi, mis pole veel sündinud.
Ta ütleb, et Tema nõu läheb alati korda.
Seega mul on suur väljakutse uskuda, et Jumala nõu läheb korda.
Samas võin ise tunnistada Jumala ustavusest ja armust,
sest olen olnud olukordades, kus mul pole aimugi,
kuidas Jumal võiks nende kaudu saada austatud?
Kuid tänu Tema armule võin ma tunnistada,
et Tema nõu läheb täide.
Et see, kes on mind kutsunud, on ka ustav, Jeesuse nimel.
Hoides kinni sellest, mida Ta on mu südamesse rääkinud;
hoides kinni sellest, mida Ta on kuulutanud mu elu üle.
Jesaja 46:10 "Minu nõu läheb korda
ja ma teen kõik, mis ma tahan (teen, mis mulle meelepärane)."
Las ma öelda sulle, mis oli ja on Talle meelepärane.
See, et Ta on sind loonud;
et Ta saab õnnistada sind ja täita sind oma tahte ja eesmärgiga.
Kõik need loetud piiblikohad täna viitavad sellele, mis Jumalale meeldib.
Viitavad Jumala meelepärasele tahtele.
Meid on loodud Jumala meeleheaks.
"Kes kutsub ida poolt röövlinnu,
kaugelt maalt mehe, kes teostab mu nõu.
Mida ma olen rääkinud, seda ma lasen ka sündida,
nagu ma olen kavatsenud, nõnda ma teen."
Ärgem kunagi unustagem seda, et mis iganes ka elus ei toimuks -
kui sa armastad Jumalat, täidad Tema kutset oma elus
ja elad Tema eesmärkide kohaselt,
siis Ta pöörab kõik asjad heaks, et Tema tahe ja nõu võiksid sündida
ja kui Ta on midagi öelnud, siis Ta ka teeb seda.
Kui Tal on millegagi plaan, siis Ta ka viib selle täide.
See on mulle suureks julgustuseks,
sest isegi, kui ma öösel magan,
korraldab suur elude juht asju vastavalt oma nõule ja tahtele.
Viiendaks: Jumal muudab ka kõik uueks.
2 Korintlastele 5:17 räägib pöördumisest ehk päästest;
räägib usust Jeesusesse.
"Niisiis, kui keegi on Kristuses, siis ta on uus loodu,
vana on möödunud, vaata, uus on sündinud."
Jumal muudab kõik uueks.
Huvitav, millised leheküljed peaksid nüüdsest suletuks jätma?
Milliseid peatükke oma elus oled ikka ja jälle üle lugenud?
Ja millised on need kohad,
mida peaksid laskma Jumalal uueks muuta?
Elu on nagu kunstiteos.
Sa alustad puhta lehe, või puhta lõuendiga,
kuhu saad maalida ühe pildi.
Jah, vahel võib värv isegi laiali minna,
kuid meie tulevik on sellest hoolimata meie kätes.
Seetõttu ära jäta pooleli!
Sul on 365 päeva ees puhas leht.
Jumal on ilmutanud meile oma tahte.
Ta on andnud meile annid ja oskused, mille läbi täita Tema tahet ja eesmärki.
Ta on andnud meile võimaluse austada oma eludega Teda
ning täita Tema suurt eesmärki oma elus.
Ära alahinda Jumala võimet muuta ükskõik, mida uueks.
Kui su süda on murtud ja miljoniks killuks,
siis Jumal saab luua uut.
Jeesuse nimel.
Jumal saab luua südamevalust ja murtud südameist midagi uut.
Ta loob kõik uueks!
Kui usud seda, ütle: "Aamen!"
Mul on hea meel, et leidsid aega vaadata meid.
See tähendab mulle palju,
et saan läbi Jumala Sõna külvata elu inimeste ellu.
Mis iganes ka su elus ei toimuks, ära unusta, et Jumal on suurem!
Piibel ütleb, et kõik on pandud Tema jalge alla
ehk miski pole suurem, kui Jumal.
Jah, meist võib see küll suurem olla, kuid Jumal on suurem ja võimsam
ning esimene kõigi asjade seas.
Usalda oma elu Tema hoolde ja vaata, mida kõike Ta teeb!
Ole õnnistatud ja ilusat uut nädalat sulle!
Jumal, Sa taastad kõik oma nime auks
Olen elus tänu Sulle, olen elus tänu Sulle
Taevad on avanenud ja tean, et olen valitud
Olen elus tänu Sulle, olen elus tänu Sulle
Jumal, Sa taastad kõik oma nime auks
Olen elus tänu Sulle, olen elus tänu Sulle
Sa muudad kõik uueks
Nii eile, kui igavesti ei muutu Su armastus
ja lootus ei iial kao
Halleluuja
Nii eile, kui igavesti ei muutu Su armastus
ja lootus ei iial kao
Halleluuja
Sind on kutsutud olema valguseks
tuues esile Jumala värvid
Jumal pole mingi saladus
nii et me teeme Ta avalikuks
Naistel on täielik õigus liikuda nähtavalt edasi Jumala tahtes,
sillutades esireas teed kõigele uuele.
OLE LEITAV
Tõlge: Anne-Ly Raukas